Crkva Kraljice svete krunice
Crkva Kraljice svete krunice neobarokna je katolička bogomolja na Banjskom brijegu, u Sarajevu. Nalazi se u sastavu samostana redovnica pripadnica reda Kćeri Božje ljubavi i Zavoda sv. Josipa, gdje je smješten KŠC "Sveti Josip". Projekt za crkvu izradio je Josip Vancaš 1909, a graditeljski radovi završeni su 1911. godine. Prostor je blagoslovljen 1. oktobra iste godine. Glavni oltar u crkvi dar je austro-ugarskog cara Franje Josipa, koji ga je donirao tokom posjete Bosni i Hercegovini 1910. godine, a nacrt oltara također je djelo projektanta Vancaša. U crkvi su smještene brojne umjetnine – oltarske i druge slike, kipovi i druge vrijednosti, uglavnom darovi visokih crkvenih dostojnika i uglednih građana.